open-index/open-wikipedia-markdown huggingface dataset:
திருக்கொளுவூர் ஆதி நாகநாதர் கோயில்

**திருக்கொளுவூர் ஆதி நாகநாதர் கோயில்**  என்பது இந்தியாவின், தமிழ்நாட்டின் இராமநாதபுரம் மாவட்டம், நயினார்கோவில் ஊராட்சி ஒன்றியத்துக்கு உட்பட்ட திருக்கொளுவூரில் உள்ள ஒரு சிவன் கோயிலாகும். 

## பெயர்
பிற்காலப் பாண்டியர் ஆட்சிக் காலத்தில் இப்பகுதி *துகவூர்க் கூற்றம்* என்ற உட்பிரிவில் அடங்கி இருந்தது. அப்போது இவ்வூருக்கு கூவிளபுரம் என்ற பெயரால் அழைக்கப்பட்டது எனப்படுகிறது.  கூவிளபுரம் ஆதி நாகநாத சுவாமி கோயில் எதிரே மாணிக்க நிறைகங்கை தீர்த்தக் குளத்தை வெட்டும்போது அங்கே உழவுக்குப் பயன்படுத்தப்படும் ஒரு தங்க கொளு ஒன்றும், பொன்னாபரனங்களும் புதையலாக கிடைத்தன. இதனால் இந்த ஊருக்கு *திருக்கொளுவூர்* என்ற பெயர் ஏற்பட்டதாக செவிவழிக் கதைகள் உள்ளன.

## அமைவிடம்
இக்கோயில் இராமநாதபுரம் மாவட்டத்தில் பரமக்குடி- தனியாபுளி செல்லும் சாலையில் 26 கி.மீ. தொலைவில் உள்ள திருக்கொளுவூர் என்னுமிடத்தில் அமைந்துள்ளது.

## பஞ்ச சேத்திர லிங்கங்கள்
இப்பகுதியை ஆண்ட மன்னர் கூவிளபுரம் ஆதி நாகநாத சுவாமி கோயில், இயமனேசுவரம் எமனேசுவரமுடையார், சிறகிகோட்டை குணநாதீசுவரர், சாளாக்கிராமம் வரகுண ஈசுவரர், நாயினார் கோயில் நாகநாதசுவாமி ஆகிய ஐந்து சிவன் கோயில்களையும் பஞ்ச சேத்திர லிங்கங்கள் என்று நிர்மாணித்ததாக அறியப்படுகிறது. 

## அமைப்பு
ஊரின் வடக்கில் கிழக்கு நோக்கி இக்கோயில் அமைந்துள்ளது. முக மண்டபம், மகா மண்டபம், அர்த்த மண்டபம், கருவறை ஆகிய உள்கட்டமைப்புகளைக் கொண்டுள்ளது. வெளிச்சுற்றில் கன்னிமூலைக் கணபதி, தண்டாயுதபாணி, அஞ்சனேயர் ஆகிய தெய்வங்களுக்கான சிற்றாலயங்கள் அமைந்துள்ளன. கோட்டத்தில் தென்முக்க் கடவுள், பிரம்மன், துர்கை ஆகியோர் உள்ளனர். கருவறை விமானம் நாகர பாணியில் அமைந்துள்ளது.

கருவறையில் இசவன் சுயம்புலிங்கமாக உள்ளார். லிங்கத்தில் ஆவுடையார் இல்லை. இந்த லிங்கமானது புற்றுக்கு நடுவில் உள்ளது. புற்றில் கண்ட பாம்பையே அம்மனாக கருதி பக்தர்கள் வழிபடுவதால், இங்கு அம்மனுக்குச் தனி சந்நிதி இல்லை. எனவே கருவறையிலேயே இருவரும் உள்ளதாக ஐதீகம் உள்ளது.  

## வழிபாடு
இக்கோயிலில் நாள்தோறும் நான்கு கால பூசை நடக்கிறது. ஆண்டு தோறும் வைகாசி மாதம் 11 நாட்கள் விழா நடக்கிறது. விழாவின் ஒன்பதாம் நாளில் தேரோட்டம் நடத்தப்படுகிறது. 10 ஆம் நாள் பூக்குழி இறங்கும் விழா நடக்கிறது.
   
## மேற்கோள்கள்

பகுப்பு:இராமநாதபுரம் மாவட்டத்திலுள்ள சிவன் கோயில்கள்
ஆதம்கர் மலைகள்

**ஆதம்கர் மலைகள்** (*Adamgarh Hills*) இந்திய மாநிலமான மத்தியப் பிரதேசத்தில் உள்ள நர்மதாபுரம் மாவட்டத்தின் நர்மதாபுரம் நகரில் அமைந்துள்ளது.

## முக்கியத்துவம்

வரலாற்று காலத்திற்கு முந்தைய பாறை தங்குமிடங்கள் மற்றும் மலைகளில் காணப்படும் பாறை ஓவியங்களுக்கு ஆதம்கர் மலைகள் பிரபலமாக உள்ளன. கற்கால கலைப்பொருட்கள், கீழ் பழங்கற்காலம் மற்றும் இடைக்கற்கால கருவிகள் இங்கு அகழ்வாராய்ச்சி செய்யப்பட்டுள்ளன.
 
19ஆம் நூற்றாண்டில் மேற்கொள்ளப்பட்ட ஆராய்ச்சி மற்றும் அகழ்வாராய்ச்சியின் போது புதிய கற்கால ஓவியங்கள் கண்டுபிடிக்கப்பட்டன. அகழ்வாராய்ச்சியின் போது கண்டுபிடிக்கப்பட்ட 18 தங்குமிடங்களில் இப்போது 11 காணக்கூடிய தங்குமிடங்கள் உள்ளன. 

## அமைவிடம்
நர்மதாபுரம் நகருக்கு தென்கிழக்கே 2 கி. மீ தொலைவில் ஆதம்கர் மலைகள் அமைந்துள்ளன. 

## போக்குவரத்து
நர்மதாபுரம் சாலை மற்றும் இரயில் மூலம் நன்கு இணைக்கப்பட்டுள்ளது. அருகிலுள்ள முக்கிய இரயில் நிலையம் இட்டார்சியில் உள்ளது.

## மேலும் காண்க
*இடார்சி
*போபால்
*நர்மதாபுரம்
*மத்தியப் பிரதேசம்

## மேற்கோள்கள்

பகுப்பு:மத்தியப் பிரதேசம்
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
சித்தார்த்நகர்

**சித்தார்த்நகர்** (*Siddharthnagar*) (இதன் பழைய பெயர்:நௌகர்), இந்தியாவின் உத்தரப் பிரதேச மாநிலத்தில்  நகரத்தின் பூர்வாஞ்சல் பிரதேசத்தில் உள்ள  சித்தார்த் நகர் மாவட்டத்தின் நிர்வாகத் தலைமையிட நகரம் மற்றும் நகராட்சி ஆகும். இது மாநிலத் தலைநகரான லக்னோவிற்கு வடகிழக்கே 270.8 கிலோ மீட்டர் தொலைவிலும்; கோரக்பூருக்கு வடமேற்கே 98.1 கிலோ மீட்டர் தொலைவிலும் உள்ளது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி 25 வார்டுகளும், 3,714  குடியிருப்புகளும் கொண்ட சித்தார்த்நகரின்  மக்கள் தொகை   25,422 ஆகும். அதில் 13,064 ஆண்கள் மற்றும் 12,358 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14.86 % வீதம் உள்ளனர்.  பாலின விகிதம் 1000 ஆண்களுக்கு 946  பெண்கள் வீதம் உள்ளனர். சராசரி எழுத்தறிவு 78.65 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 5.66 % மற்றும் 0.77 % வீதம்  உள்ளனர். இந்நகரத்தில்  இந்து சமயத்தினர் 63.26%, இசுலாமியர்35.96%,  சீக்கியர்கள் 0.48%  மற்றும் பிற சமயத்தினர்  0.29% வீதம்  உள்ளனர்.
## போக்குவரத்து
கோரக்பூர்-கோண்டா நகரங்களை இணைக்கும்  இருப்புப்பாதையில் சித்தார்த்நகர் தொடருந்து நிலையம் உள்ளது. தேசிய நெடுஞ்சாலை எண் 730 இந்நகரத்திற்கு அருகில் செல்கிறது.
## மேற்கோள்கள்

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பூனம்பென் வெல்ஜிபாய் ஜாட்

**பூனம்பென் வெல்ஜிபாய் ஜாட்** (*Poonamben Veljibhai Jat*)(பிறப்பு: ஏப்ரல் 9, 1971) என்பவர் இந்திய அரசியல்வாதியும் இந்திய நாடாளுமன்ற மக்களவை மேனாள் உறுப்பினரும் ஆவார். இவர்பாரதிய ஜனதா கட்சியைச் சேர்ந்தவர். 2009-ஆம் ஆண்டு கச்சு மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்

* இந்திய நாடாளுமன்ற வலைத்தளத்தில் அதிகாரப்பூர்வ வாழ்க்கை வரலாற்று ஓவியம்
* பூனம்பென் தனிப்பட்ட வலைத்தளம்

பகுப்பு:குஜராத்தைச் சேர்ந்த பாரதிய ஜனதா கட்சி அரசியல்வாதிகள்
பகுப்பு:15வது மக்களவை உறுப்பினர்கள்
பகுப்பு:1971 பிறப்புகள்
பகுப்பு:வாழும் மக்கள்
வீணா ஆனந்த்

**வீணா ஆனந்த்** (*Veena Anand*) என்பவர் ஓர் இந்திய அரசியல்வாதியும் தில்லி சட்டமன்ற மேனாள் உறுப்பினரும் ஆவார். ஆம் ஆத்மி கட்சியின் முன்னாள் உறுப்பினரான வீணா தற்பொழுது பாரதிய ஜனதா கட்சியின் உறுப்பினர் ஆவார். 2013-ஆம் ஆண்டு நடைபெற்ற தில்லி சட்டமன்றத் தேர்தலில் பட்டேல் நகர் சட்டமன்றத் தொகுதியிலிருந்து தில்லி சட்டமன்றத்திற்கு உறுப்பினராகத் தேர்ந்தெடுக்கப்பட்டார். இவர் இந்திய அரசியல்வாதியான இராஜ் குமார் ஆனந்தை மணந்தார்.

சூலை 10, 2024 அன்று புது தில்லியில் உள்ள பாஜக தலைமையகத்தில் தேசிய பொதுச் செயலாளர் அருண் சிங், தில்லி பாஜக தலைவர் வீரேந்திர சச்தேவா முன்னிலையில் வீணா ஆனந்த் பாஜகவில் இணைந்தார்.

## மேற்கோள்கள்

பகுப்பு:வாழும் மக்கள்
சத்ரா யுவ சங்கர்சு சமிதி

**சத்ரா யுவ சங்கர்சு சமிதி** (*Chhatra Yuva Sangharsh Samiti*) என்பது ஆம் ஆத்மி கட்சியின் மாணவர் பிரிவு ஆகும். இந்த அமைப்பானது 9 ஏப்ரல் 2014 அன்று நிறுவப்பட்டது.

## மாணவர் சங்கத் தேர்தல்கள்
அக்டோபர் 2022-இல், பஞ்சாப் பல்கலைக்கழக வளாக மாணவர் மன்றத் தேர்தலில் சத்ரா யுவ சங்கர்சு சமிதி வெற்றி பெற்றது. இத்தேர்தலில் அகில பாரதிய வித்யார்த்தி பரிசத்தை தோற்கடித்தது. 2015ஆம் ஆண்டில், தில்லி பல்கலைக்கழக மாணவர் தேர்தலிலும் போட்டியிட்டது.

## மேலும் காண்க

* இந்திய மாணவர் கூட்டமைப்பு
* அகில பாரதிய வித்யார்த்தி பரிசத்

## மேற்கோள்கள்

## வெளி இணைப்புகள்

* 
* 
பகுப்பு:இந்திய அரசியல் கட்சிகளின் மாணவர் இயக்கங்கள்
பகுப்பு:இந்திய மாணவர் அமைப்புகள்
சுவாசுரா

**சுவாசுரா** (*Suwasra*) என்பது இந்தியாவின் மத்தியப் பிரதேசத்தில் உள்ள மண்டசௌர் மாவட்டத்தில் அமைந்திருக்கும் ஒரு நகரமும் நகரப் பஞ்சாயத்துமாகும். தாலுக்கா தலைமையகமாகவும் சட்டமன்றத் தொகுதியாகும் சுவாசுரா நகரம் செயல்படுகிறது.

## புவியியல்
சுவாசுரா நகரம் கடல் மட்டத்திலிருந்து 508 மீ (1,667 அடி) உயரத்தில் 24.06°வ 75.65°கி என்ற புவியியல் கூறுகளில் அமைந்துள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சுவாசுரா நகரத்தின் மக்கள் தொகை 13,304 ஆகும். இதில் 6,754 ஆண்களும் 6,550 பெண்களும் இருந்தனர்.  அப்போது சுவாசரா நகரத்தின் கல்வியறிவு விகிதம் 79.61% ஆக இருந்தது.  இச்சதவீதம் மாநில சராசரியான 69.32% என்பதைவிட அதிகம் ஆகும். 

## மேலும் காண்க
* மண்டசௌர் மாவட்டம்
 
## மேற்கோள்கள்

பகுப்பு:மண்டசௌர் மாவட்டம்
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
சம்னப்பூர்

**சம்னப்பூர்** (*Samnapur*) என்பது இந்தியாவின் மத்தியப் பிரதேசத்தில் உள்ள திந்தோரி மாவட்டத்தில் அமைந்திருக்கும் ஒரு கிராமமும் வட்டார வளர்ச்சிப் பகுதியுமாகும். திந்தோரியிலிருந்து 25 கிலோமீட்டர் தொலைவில் சம்னப்பூர் அமைந்துள்ளது. 

## அமைவிடம்
சம்னப்பூர், நர்மதா நதியின் துணை நதியான கர்மர் நதிக்கு அருகில் அமைந்துள்ளது.  மத்தியப் பிரதேச மாநில நெடுஞ்சாலை எண் 43 சம்னாபூர் வழியாகச் செல்கிறது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சம்னப்பூர் கிராமத்தின் மக்கள் தொகை 4341 ஆகும். இதில் 2164 ஆண்களும் 2177 பெண்களும் இருந்தனர்.
 
## மேற்கோள்கள்

பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:டிண்டோரி மாவட்டம்
கும்பகோணம் வெற்றிலை

**கும்பகோணம் வெற்றிலை** (*Kumbakonam Betel Leaf*) இந்தியாவில் தமிழ்நாட்டில் காவிரி வடிநிலமான தஞ்சாவூர் மாவட்டப் பகுதிகளில் விளையும் ஒரு வணிகப் பயிராகும். இப்பகுதியிலிருந்து புவிசார் குறியீடு தகுதி பெற்ற முதல் முதல் விவசாயப் பொருளாகவும் தமிழ்நாட்டில் புவிசார் குறியிடு பெற்ற மூன்றாவது வெற்றிலை இரகமாகவும் உள்ளது. 

## விளக்கம்
கும்பகோணம் வெற்றிலை கும்பகோணத்திலும், கும்பகோணத்தின் அருகிலுள்ள அய்யம்பேட்டை, ராஜகிரி, பண்டாரவாடை, சுவாமிமலை, ஏவூர் ஆகிய பகுதிகளில் பயிரிடப்படுகிறது. காவிரி ஆற்றங்கரையிலும், கும்பகோணத்திலும், தஞ்சாவூர் பகுதிகளிலும் விளையும் இந்த வெற்றிலை இதன் கருமை வண்ணத்திலிருந்து வெளிர் பச்சை நிறம் வரையிலும் கூடிய சுவைக்குப் பெயர் பெற்றது. சென்னையில் உள்ள இந்திய புவிசார் அலுவலகத்தில் உள்ள பழைய பதிவு ஒன்றில், கும்பகோணத்தில் உள்ள மண் வகை மிகவும் இயற்கையானது என்றும், இப்பகுதியில் நல்ல வடிகால் அமைப்பு இருப்பதால் வெற்றிலையை ஏராளமாகப் பயிரிட உதவுகிறது என்றும் தெரிவிக்கின்றது. கும்பகோண வெற்றிலைகள் காரமானதாகவும், இனிப்புடன் கூடிய கசப்புச் சுவையுடையது. இதில் கார்மினேட்டிவ் உடன் மருந்தியல் செயல்பாட்டைக் காட்டும் பல உயிர் மூலக்கூறுகளைக் கொண்டுள்ளது.

## பெருமை
தஞ்சாவூர் மாவட்டத்தில் உள்ள கும்பகோணம் கோவில்களுக்கும் வெற்றிலைக்கும் பெயர் பெற்றது. 1900-களின் முற்பகுதியில், மகாகவி பாரதியார் ”‘கங்கை நதிப்புறத்து கோதுமை பண்டம், காவிரி வெற்றிலைக்கு மாறு கொள்வோம்” எனத் தமது பாடலில் கும்பகோணம் வெற்றிலையின் பெருமையினை எழுதினார். தமிழ்த் திரைப்படப் பழைய பாடல்களிலும், கானா பாடல்களிலும் கும்பகோணம் வெற்றிலையின் புகழ் பேசப்பட்டுள்ளது. 

## புவியியல் குறியீடு
கும்பகோணம் வெற்றிலைக்கு இந்திய அரசின் கீழ் உள்ள புவிசார் குறியீடு பதிவேட்டில் புவிசார் குறியீடு தகுதி 31 மார்ச்சு, 2025 அன்று வழங்கப்பட்டது.  இத்தகுதி 12 சனவரி அக்டோபர் 2032 வரை செல்லுபடியாகும்.

13 சனவரி 2022 அன்று தமிழ்நாடு வேளாண்மை மற்றும் ஊரக மேம்பாட்டு ஆய்வு மையமும், கும்பகோணம் வெற்றிலை உற்பத்தியாளர்கள் நலச் சங்கமும் கும்பகோணம் வெற்றிலைக்கு புவிசார் குறியீடு பதிவினை முன்மொழிந்தன. விண்ணப்பத்தினைப் பரிசீலித்த சென்னையில் உள்ள புவியியல் குறியீட்டுப் பதிவேட்டால் வெற்றிலைக்குப் புவிசார் குறியீடு வழங்கப்பட்டது. இதனால் "கும்பகோணம் வெற்றிலை" என்ற பெயர் இப்பகுதியில் பயிரிடப்படும் வெற்றிலைக்கு மட்டுமே பிரத்தியேகமாக வழங்கப்பட்டுள்ளது. இதனால் இது ஆத்தூர் வெற்றிலை, சோழவந்தான் வெற்றிலைக்குப் பிறகு தமிழ்நாட்டிலிருந்து புவிசார் குறியீடு பெறும் மூன்றாவது வெற்றிலை வகையாகவும், தமிழ்நாட்டிலிருந்து புவிசார் குறியீடு பெற்ற 62ஆவது பொருளாகவும் மாறியது.

புவிசார் குறியீட்டுப் பதிவால் வழங்கப்படும் மதிப்புமிக்க புவியியல் அடையாளம், ஒரு தயாரிப்பு தனித்துவமான குணங்களைக் கொண்டுள்ளது, பாரம்பரிய உற்பத்தி முறைகளைப் பின்பற்றுகிறது, அதன் புவியியல் தோற்றத்தில் வேரூன்றிய நற்பெயரைப் பெற்றுள்ளது என்பதைச் சான்றளிக்கிறது.

## மேற்கோள்கள்

பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பகுப்பு:தமிழ்நாட்டில் வேளாண்மை
பகுப்பு:தமிழ்நாட்டுப் பொருளாதாரம்
பகுப்பு:தமிழர் சமையல்
பகுப்பு:இந்திய உணவுகள்
தாரியாகஞ்ச்

**தாரியாகஞ்ச்** (*Daryaganj*), தில்லி மாநிலத்தின் மத்திய தில்லி மாவட்டத்தின் மூன்று வருவாய் வட்டங்களில் ஒன்றாகும். பிற வருவாய் வட்டங்கள் பாகர்கஞ்ச் மற்றும் கரோல் பாக் ஆகும்.. தாரியாகஞ்ச் மத்திய தில்லி மாவட்டம்  மற்றும் தாரியாகஞ்ச் வருவாய் வட்டத்தின் நிர்வாகத் தலைமையிட நகரம்  ஆகும். அன்சாரி சாலையில் மாவட்ட ஆட்சித் தலைவர் அலுவலகம் உள்ளது. பழைய தில்லி பகுதியில் அமைந்த தாரியகஞ்ச் பகுதியின் தில்லி நுழைவாயில் வழியாகச் செல்லும் நேதாஜி சுபாஷ் சந்திர போஸ் சாலையின் முடிவில் செங்கோட்டை, ஜாமா பள்ளி, தில்லி, சிஸ் கஞ்ச் சாகிப் குருத்துவார், திகம்பர சமணக் கோயில் மற்றும் சாந்தினி சவுக் பகுதிகள் உள்ளது. தாரியாகஞ்ச் பகுதியில் 1964ஆம் ஆண்டு முதல் *ஞாயிற்றுக் கிழமை சந்தை* நடைபெறுகிறது. இப்பகுதியில் முஸ்லீம்களின் மக்கள் தொகை 64.73% ஆக உள்ளது.இது சாந்தனி சவுக் மக்களவைத் தொகுதிக்குட்பட்டது.

1911ஆம் ஆண்டில் இந்தியாவின் தலைநகராக புது தில்லி மாறிய போது, பழைய தில்லிக்கும், புது தில்லிக்கும்  இடையே தாரியாகஞ்ச் மற்றும் பாகர்கஞ்ச் பகுதிகள் இருந்தது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  தாரியாகஞ்ச் வருவாய் வட்டத்தின் மொத்த  மக்கள் தொகை  271,108 ஆகும். அதில் 143,293 ஆண்கள் மற்றும்  127,815 பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 82.7%  உள்ளனர்.  பாலின விகிதம் 1000 ஆண்களுக்கு 892 பெண்கள் வீதம் உள்ளனர். சராசரி எழுத்தறிவு  வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 30,211 மற்றும் 0%  வீதம் உள்ளனர். இந்நகரத்தில்  இந்து சமயத்தினர் 32.95%, இசுலாமியர் 64.73%, சமணர்கள் 1.08%, கிறித்தவர்கள் 0.57%, சீக்கியர்கள்  0.39% மற்றும் பிற சமயத்தினர்  0.28% வீதம்  உள்ளனர். 

## மேற்கோள்கள்

* 

## வெளி இணைப்புகள்

பகுப்பு:தில்லி சுற்றுப் பகுதிகள்
மத்திய தில்லி மாவட்டம்
கபஸ் ஹேரா

**கபஸ் ஹேரா** (*Kapas Hera*), இந்தியாவின் தில்லி மாநிலத்தில் உள்ள தென்மேற்கு தில்லி மாவட்டம் மற்றும் கபாஸ்சேரா வருவாய் வட்டத்தின் நிர்வாகத் தலைமையிடம் ஆகும். இது புது தில்லிக்கு தென்மேற்கே 19 கிலோ மீட்டர் தொலைவில் உள்ளது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி   21,370 குடியிருப்புகள் கொண்ட கபஸ் ஹேரா நகரத்தின்  மக்கள் தொகை 74,073 ஆகும். அதில் 50,123 ஆண்கள் மற்றும்  23,950  பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள்1 3.02 %  வீதம் உள்ளனர்.  பாலின விகிதம் 1000 ஆண்களுக்கு  பெண்கள் 478 வீதம் உள்ளனர். சராசரி எழுத்தறிவு  84.49 % வீதம்  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  8.78 %  மற்றும் 0% வீதம்  உள்ளனர். இந்நகரத்தில்  இந்து சமயத்தினர் 81.42%, இசுலாமியர் 17.76%, கிறித்தவர்கள் 0.55%, சீக்கியர்கள் 0.14%  மற்றும் பிற சமயத்தினர்  0.14% வீதம்  உள்ளனர்.
## போக்குவரத்து
### சாலைகள்
தேசிய நெடுஞ்சாலை 48 கபஸ் ஹேரா வழியாகச் செல்கிறது. மற்றும் தேசிய நெடுஞ்சாலை 79 இந்நகர்புறத்திற்கு 1 கிலோ மீட்டர் தொலைவில் செல்கிறது. 
### மெட்ரோ
துவாரகா மெட்ரோ நிலையம் இதற்கு 6 கிலோ மீட்டர் தொலைவில் உள்ளது.

### வானூர்தி நிலையம்
இந்திரா காந்தி பன்னாட்டு வானூர்தி நிலையம் கபஸ் ஹேராவிலிருந்து 7 கிலோ மீட்டர் தொலைவில் உள்ளது. 

### தொடருந்து நிலையம்
விஜாசன் தொடருந்து நிலையம் கபஸ் ஹோராவிலிருந்து 5 கிலோ மீட்டர் தொலைவில் உள்ளது.
### பேருந்துகள்
மாநகர தில்லி போக்குவரத்து கழகத்தின் கீழ்கண்ட எண்கள் கொண்ட பேருந்துகள் கபஸ் ஹேரா வழியாகச் செல்கிறது. அவைகள் பின்வருமாறு:. ***543, 539, 578, 543A***, ***718, 712, 804A, 729***.
## மேற்கோள்கள்

பகுப்பு:தில்லி சுற்றுப் பகுதிகள்
பகுப்பு:தென்மேற்கு தில்லி மாவட்டம்
கோரையாறு (திருவாரூர் மாவட்டம்)

**கோரையாறு** (*Koraiyar River*) என்பது இந்திய மாநிலமான தமிழ்நாட்டின் திருவாரூர் மாவட்டத்தில் பாயும் ஒரு வற்றாத ஆறாகும். சோழநாட்டின் பெரும்பகுதியை உள்ளடக்கிய காவேரி வடிநிலத்தின் தெற்குப் பகுதியில் இந்த ஆறு உள்ளது. கோரையாறானது வெண்ணாற்றின் கிளை ஆறாகத் தொடங்குகிறது. அங்கு இந்த ஆறு நீடாமங்கலம் வட்டத்தில் நீடாமங்கலத்தின் வடமேற்கே பிரிகிறது. வெண்ணாற்றிலிருந்து கிளைத்த பிறகு, அது தென்கிழக்கே நீடாமங்கலத்தின் தென்மேற்கே பாய்கிறது. சிறிது தூரம் தென்கிழக்கே தொடர்ந்து ஓடி பின்னர் கிழக்கு நோக்கி கூர்மையாகத் திரும்புகிறது. சிறிது தூரம் இந்த கிழக்குப் பாதையைப் பின்பற்றிய பின்னர் பொடக்குடிக்கு மேற்கே தெற்கு நோக்கித் திரும்புகிறது. மன்னார்குடி வட்டம் வழியாக தெற்குப் பாதையைப் பின்பற்றி பின்னர் திருத்துறைப்பூண்டி வட்டத்தில் உள்ள தில்லைவிளாகத்திற்கு வடக்கே தென்மேற்கே திரும்புகிறது. முத்துப்பேட்டைக்கு கிழக்கே பாய்ந்து, தென்கிழக்கே திரும்பி, பின்னர் முத்துப்பேட்டை கடற்காயலில் கலக்கிறது.

## மேற்கோள்கள்

பகுப்பு:திருவாரூர் மாவட்ட ஆறுகள்
ரஜௌரி கார்டன்

**ரஜௌரி கார்டன்** (*Rajouri Garden*), இந்தியாவின் தில்லி மாநிலத்தில் உள்ள மேற்கு தில்லி மாவட்டம் மற்றும் ரஜௌரி கார்டன்  வருவாய் வட்டத்தின் நிர்வாகத் தலைமையிடம் ஆகும். இது புது தில்லிக்கு வடமேற்கே 15.9 கிலோ மீட்டர் தொலைவில் உள்ளது. இந்நகர்புறத்தில் பஞ்சாபி மொழி பேசும் மக்கள் அதிகம் வாழ்கின்றனர்.இப்பகுதியில் நேரு சந்தை உள்ளது. மாவட்ட ஆட்சி தலைவர் அலுவலகம் சிவாஜி பிளேசில் உள்ளது..இந்நகரம் ராஜவுரி கார்டன் சட்டமன்றத் தொகுதிக்கு உட்பட்டது. 
## போக்குவரத்து
### மெட்ரோ நிலையம்
ரஜௌரி கார்டன் மெட்ரோ நிலையம், புது தில்லியுடன் இணைக்கிறது.
## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  104,152 குடும்பங்கள் கொண்ட ரஜௌரி கார்டன் வருவாய் வட்டத்தின்  மக்கள் தொகை  481,632 ஆகும். அதில்  259,232 ஆண்கள் மற்றும் 222,400  பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10%  வீதம் உள்ளனர்.  பாலின விகிதம் 1000 ஆண்களுக்கு  858 பெண்கள் வீதம் உள்ளனர். சராசரி எழுத்தறிவு 87.5% ஆக உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 55,352 மற்றும் 0% வீதம்  உள்ளனர். இந்நகரத்தில்  இந்து சமயத்தினர் 76.83%, இசுலாமியர் 4.1%, சமணர்கள் 0.44%, கிறித்தவர்கள் 1.02%, சீக்கியர்கள் 17.51%  மற்றும் பிற சமயத்தினர் 0.11 % வீதம்  உள்ளனர். 
## மேற்கோள்கள்

பகுப்பு:தில்லி சுற்றுப் பகுதிகள்
பகுப்பு:மேற்கு தில்லி மாவட்டம்
பேங்கேதி

**பேங்கேதி** (*Bankhedi*) என்பது இந்தியாவின் மத்தியப் பிரதேசத்தில் உள்ள நர்மதாபுரம் மாவட்டத்தில் அமைந்திருக்கும் ஒரு நகரமும் நகரப் பஞ்சாயத்துமாகும். தாலுக்கா தலைமையகமாக பேங்கேதி நகரம் செயல்படுகிறது.

## புவியியல்
பேங்கேதி நகரம் கடல் மட்டத்திலிருந்து 323 மீ (1,060 அடி) உயரத்தில் 22.76 வ 78.53 கி  என்ற புவியியல் கூறுகளில் அமைந்துள்ளது. சத்புரா மலைத்தொடர்கள் மற்றும் நர்மதா படுகைப் பகுதியில் பேங்கேதி நகரம் அமைந்துள்ளது.

## மக்கள் தொகையியல்
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பேங்கேதி நகரத்தின் மக்கள் தொகை 13667 ஆகும். இதில் 7,084 ஆண்களும் 6583 பெண்களும் இருந்தனர். மொத்தமாக அப்போது இந்நகரத்தில் 2922 குடும்பத்தினர் வசித்தனர்.

## பொருளாதாரம்
பேங்கேதி பகுதியினர் பெரும்பாலும் விவசாயத்தையே சார்ந்து உள்ளனர்.  இதன் மக்கள் விவசாயம் மற்றும் வணிகத்தையே நம்பியுள்ளனர். முக்கிய பயிர்கள் கோதுமை, மக்காச்சோளம் மற்றும் சோயாபீன்சு ஆகியவை ஆகும். 

## நிர்வாகம்
பேங்கேதி 15 வார்டுகளாகப் பிரிக்கப்பட்டுள்ளது. இதற்காக ஒவ்வொரு 5 வருடங்களுக்கும் தேர்தல்கள் நடத்தப்படுகின்றன.

பேங்கேதி நகர் பஞ்சாயத்து மொத்தம் 2,922 வீடுகளுக்கு மேல் நிர்வாகத்தைக் கொண்டுள்ளது. இந்நிர்வாகம் தண்ணீர் மற்றும் கழிவுநீர் போன்ற அடிப்படை வசதிகளை வழங்குகிறது. நகர் பஞ்சாயத்து எல்லைக்குள் சாலைகள் அமைக்கவும், அதன் அதிகார வரம்பிற்குள் வரும் சொத்துக்களுக்கு வரி விதிக்கவும் இவ்வமைப்பு அங்கீகரிக்கப்பட்டுள்ளது.

## போக்குவரத்து
பேங்கேதி இரயில் நிலையம் இடார்சி-இயபல்பூர் இரயில் பாதையில் உள்ளது. இயபல்பூர் இரயில்வே பிரிவின் கீழ் இந்நிலையம் இயங்குகிறது.

## மேற்கோள்கள்

## வெளி இணைப்புகள்
*Official Site
*Pin Code
பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
சாகேத்

**சாகேத்** (*Saket*),  இந்தியாவின் தில்லி மாநிலத்தில் உள்ள தெற்கு தில்லி மாவட்டம் மற்றும் சாகேத் வருவாய் வட்டத்தின் நிர்வாகத் தலைமையிடம் ஆகும்.  தெற்கு தில்லி மாவட்ட ஆட்சியர் அலுவலகம், மெஹ்ரௌலி- பதர்பூர் சாலையில் (Mehrauli - Badarpur Rd) சாகேத்தில் அமைந்துள்ளது. இது புது தில்லிக்கு தெற்கே 12 கிலோ மீட்டர் தொலைவில் உள்ளது. இந்நகர்புறத்திற்கு அயோத்திக்கு வேறு பெயரான சாகேதம் என்று பெயரிடப்பட்டுள்ளது.
## போக்குவரத்து
சாகேத் நகரத்தில்  இரண்டு மஞ்சள் வழித்தட மெட்ரோ நிலையங்கள் உள்ளது. 1. சாகேத் மெட்ரோ நிலையம் 2. மாளவியா நகர மெட்ரோ நிலையம். கீழ்கண்ட பேருந்து எண்கள் சாகேத் நகர்புறத்தின் வழியாகச் செல்கிறது.
அவைகள்: 427, 493, 500, 501, 512, 522A, 532, 534, 448, 448A, 548 மற்றும் 681. 
## மேற்கோள்கள்

பகுப்பு:தெற்கு தில்லி மாவட்டம்
பகுப்பு:தில்லி சுற்றுப் பகுதிகள்
அபிஜித் நட்சத்திரம்

அபிஜித் (இந்தி: अभिजित) என்பது ஒரு தனித்துவமான நட்சத்திரமாகும், மேலும் 28 நட்சத்திரங்களைக் கொண்ட இந்திய அமைப்பில் 28வது நட்சத்திரமாகும், அவற்றில் 27 பாரம்பரிய நட்சத்திரங்கள் மற்றும் இது ஒரு இடைக்கால நட்சத்திரமாகும். இது மகர ராசியில் ஒரு பிரிவாகும். இது உத்தர ஆஷாடத்தின் நான்காவது பாதத்திலிருந்து ஷ்ரவணத்தின் முதல் பாதம் வரை பரவியுள்ளது. அபிஜித் என்பது லைராவின் வடக்கு விண்மீன் தொகுப்பில் பிரகாசமான நட்சத்திரமான வேகாவின் சமஸ்கிருதப் பெயர். அபிஜித் என்ற பெயருக்கு சமஸ்கிருதத்தில் "வெற்றி பெற்றவர்" என்று பொருள்.. உத்திராடத்திற்கும் திருவோணத்திற்கும் நடுவில் இடம் பெற்றிருக்கக்கூடிய சூட்சும நட்சத்திரம்தான் இந்த அபிஜித் நட்சத்திரம்.

பொதுவாக அறியப்பபடும் 27 நட்சத்திரங்களுக்கு மத்தியில் இருபத்தி எட்டாவதாக ஒரு நட்சத்திரம் உள்ளது என்கிறது ஜோதிட சாஸ்திரம். அதுதான் அபிஜித் நட்சத்திரம். 'ஜித்’ என்றால் வெற்றி பெறுதல், ‘அபிஜித்’ என்றால் சிறப்பான வெற்றி பெறுதல் என்பது பொருள்.

இது மகர ராசியில் அமைந்திருக்கிறது. உத்திராடம் நான்காம் பாதம் மற்றும் திருவோணம் முதல் பாதம் மற்றும் 2 -ம் பாதத்தில் வரக்கூடிய நட்சத்திரம் இது. 

அபிஜித் நட்சத்திர வேளையில் தொடங்கும் காரியங்கள் நிச்சயம் நன்மையில் முடியும் என்கிறது ஜோதிட சாஸ்திரம்.

## இவற்றையும் பார்க்கவும்
* இந்திய வானியலின் 27 நட்சத்திரங்கள்
* இராசி, திதி
* கரணம், யோகம்
* இராசிச் சக்கரம், தமிழ் மாதங்கள்
* பஞ்சாங்கம், தமிழ்ப் புத்தாண்டு
* அறுபது ஆண்டுகள்

## மேற்கோள்கள்

*
பகுப்பு:இந்திய வானியல்
பகுப்பு:இந்து சோதிடம்
மத்வாசு

**மத்வாசு** (*Madwas*) என்பது இந்தியாவின் மத்தியப் பிரதேச மாநிலத்தின் சித்தி மாவட்டத்தில் அமைந்துள்ள ஒரு முக்கிய நகரம் ஆகும். இங்குள்ள இரயில் நிலையம் முக்கியமானதாகக் கருதப்படுகிறது. இது ஒரு வட்டத் தலைமையகமாகவும் இருந்து வருகின்றது.

## புவியியல்
மத்வாசு ரேவா பிரிவைச் சேர்ந்தது ஆகும். இது சித்தி மாவட்ட தலைமையகத்திலிருந்து மேற்கே 55 கி.மீ. (34 மைல்) தொலைவிலும், மாநிலத் தலைநகரான போபாலில் இருந்து கிழக்கு நோக்கி 592 கி.மீ. (368 மைல்) தொலைவிலும் அமைந்துள்ளது.

## மக்கள்தொகை
2011 ஆம் ஆண்டு இந்திய மக்கள் தொகை கணக்கெடுப்பின்படி, மத்வாசு கிராமத்தில் 5,661 மக்கள் இருந்தனர். இதில் 2,943 ஆண்கள் மற்றும் 2,718 பெண்கள் ஆவார்கள். மத்வாசு கிராமத்தின் சராசரி பாலின விகிதம் 924 ஆகும். இது மத்தியப் பிரதேச மாநிலத்தின் சராசரியான 931 ஐ விடக் குறைவாகும்.

## முக்கிய ரயில்கள்
மத்வாசுவில் பல முக்கிய ரயில்கள் நின்று செல்கின்றன.

சிங்ராலி-கசுரத் நிசாமுதீன் சூப்பர்விரைவு எக்சுபிரஸ்

மதன் மகால்-சிங்ராலி இன்டர்சிட்டி எக்சுபிரஸ்

போபால்-சிங்ராலி சூப்பர்விரைவு எக்சுபிரஸ்

சக்திபுஞ்ச் எக்ஸ்பிரஸ்

கட்னி-பார்கவான் மெமு

## மேற்கோள்கள்

பகுப்பு:மத்தியப் பிரதேசம்
கௌரிகார்

**கௌரிகார்** (*Gourihar*) என்பது இந்தியாவின் மத்தியப் பிரதேசத்தில் அமைந்துள்ள சத்தர்பூர் மாவட்டத்தின் ஒரு நகரம் மற்றும் ஒரு தாலுகா ஆகும். இது மத்தியப் பிரதேசத்தின் புண்டேல்கண்ட் என்ற பகுதியில் அமைந்துள்ளது. இவ்வூர் உத்தரப் பிரதேச மாநிலத்தின் அருகில் அமைந்தள்ளது.

## வரலாறு
இந்தக் கௌரிகார் குடும்பம் அசாய்கர் மகாராஜாக்களின் மூதாதையரான குமன் சிங் என்பவரின் ஆட்சியில், ஒரு கோட்டையின் ஆளுநராக இருந்து வந்த ராஜா ராம் திவாரியின் என்பவரின் வழித்தோன்றல்கள் ஆவார்கள். இந்தக் காலத்தில் அராஜகத்தின் போது, ​​ராஜா ராம் கிளர்ச்சி செய்து சிறிது காலம் கோட்டையை வெற்றிகரமாக கைப்பற்றி வைத்திருந்தார். கௌரிகார் சுசவ்தியா என்ற பிரிவின் கன்ய்குப்ச் பிராமணரான திவாரி ஆட்சி செய்தார். கௌரிகார் மாநிலம் 1807 ஆம் ஆண்டில் அசாய்கர் மாநிலத்திலிருந்து பிரிந்த பிறகு நிறுவப்பட்டது. பிரதாப் சிங் சூதேவ் என்பவர் 1950 ஆம் ஆண்டு, ஜனவரி மாதம் 1 ஆம் தேதி அன்று இந்தியாவுடன் இணைவதற்கு கையெழுத்திட்டார். மகாராஜா பிரதாப் சிங் சூதேவ் கௌரிகார் மாநிலத்தின் கடைசி ஆட்சியாளர் ஆவார்.

## புவியியல்
கௌரிகார் சராசரியாக கடல் மட்டத்திலிருந்து 508 மீட்டர் (1669 அடி) உயரத்தில் உள்ளது. இது சத்தர்பூரிலிருந்து 90 கி.மீ தொலைவில் உள்ளது.

## மக்கள்தொகை

இந்திய மக்கள் தொகை 2011 ஆம் ஆண்டு கணக்கெடுப்பு படி கௌரிகார் நகரத்தின் மக்கள் தொகை 5,128 ஆகும். இதில் 2,623 ஆண்கள் மற்றும் 2,505 பெண்கள் இருந்ஹனர். இந்த நகரத்தில் மொத்தம் 1,094 குடும்பங்கள் வசித்து வந்தனர். கௌரிகார் கிராமத்தின் சராசரி பாலின விகிதம் 955. கௌரிகாரில் ஆண் கல்வியறிவு 84.87% ஆகவும், பெண் கல்வியறிவு விகிதம் 66.74% ஆகவும் இருந்தது.

## மேற்கோள்கள்


[பகுப்பு:[புந்தேல்கண்ட்]]
சத்தர்பூர்]]
[பகுப்பு:[சத்தர்பூர் மாவட்டம்]]
சப்தலிங்கி ஆறு

**சப்தலிங்கி ஆறு** (*Saptalingi River)* என்பது இந்தியாவின் மகாராட்டிராவின் இரத்தினகிரி மாவட்டத்தில் ஓடும் ஆறு ஆகும். இது அர்புடே அருகே உற்பத்தியாகி, தேவருக் அருகே பாய்ந்து முசல்மான்வாடி அருகே பாவ் ஆற்றில் கலக்கிறது. இந்த ஆறு மாசுபட்டுள்ளதாக அறியப்படுகிறது.

## மேற்கோள்கள்

பகுப்பு:ரத்னகிரி மாவட்டம்
பகுப்பு:மேற்குத் தொடர்ச்சி மலை ஆறுகள்
பகுப்பு:மகாராட்டிர ஆறுகள்
நந்து நகரி

**நந்து நகரி** (*Nand Nagri*), இந்தியாவின் தில்லி மாநிலத்தில் உள்ள வடகிழக்கு தில்லி மாவட்டம் & சதாரா மாவட்டங்களின் நிர்வாகத் தலைமையிடம் ஆகும். இது புது தில்லிக்கு வடகிழக்கில்  21.5 கிலோமீட்டர் தொலைவில் உள்ளது. இதனருகே அமைந்த  இந்திரா காந்தி பன்னாட்டு வானூர்தி நிலையம் 21 கிலோமீட்டர் தொலைவிலும்;  சாதாரா தொடருந்து நிலையம் 2 கிலோமீட்டர் தொலைவிலும் உள்ளது.
## புள்ளி விவரம்
1.48 சதுர கிலோ மீட்டர் பரப்பளவு கொண நந்து நகரின் மக்கள் தொகை 31,040. அதில் 16447 ஆண்கள் மற்றும் 14593 பெண்கள் உள்ளனர்.
## மேற்கோள்கள்

பகுப்பு:வடகிழக்கு தில்லி மாவட்டம்
பகுப்பு:தில்லி சுற்றுப் பகுதிகள்
பாவ் ஆறு

**பாவ் ஆறு** (*Bav River*) என்பது இந்தியாவில் மகாராட்டிராவின் இரத்தினகிரி மாவட்டத்தில் உள்ள ஓர் ஆறாகும். இது மேற்குத் தொடர்ச்சி மலைகளில் உருவாகி மர்லேசுவர் அருகே பாய்கிறது. சப்தலிங்கி ஆறு பாவ் ஆற்றின் துணை ஆறு ஆகும்.

## மேற்கோள்கள்

பகுப்பு:ரத்னகிரி மாவட்டம்
பகுப்பு:மகாராட்டிர ஆறுகள்
கஞ்சவாலா

**கஞ்சவாலா** (*Kanjhawala*), இந்தியாவின் தில்லி மாநிலத்தில் உள்ள வடமேற்கு தில்லி மாவட்டம் ன/மற்றும் கஞ்சவாலா வருவாய் வட்டத்தின் நிர்வாகத் தலைமையிடம் மற்றும் தில்லி நகர்புற பகுதியாகும். இது புது தில்லிக்கு வடமேற்கே  28.7 கிலோ மீட்டர் தொலைவில் உள்ளது.

## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  தில்லி மாநகராட்சியின் 29 வார்டில் அமைந்த கஞ்சவாலாவின்  மக்கள் தொகை  10,331 ஆகும். அதில் 5,529 ஆண்கள் 4,802 மற்றும்  பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% வீதம் உள்ளனர்.  பாலின விகிதம் 1000 ஆண்களுக்கு 869 பெண்கள் வீதம் உள்ளனர். சராசரி எழுத்தறிவு  82.7% ஆக  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே 1,509 மற்றும் 0 வீதம்  உள்ளனர். இந்நகரத்தில்  இந்து சமயத்தினர் 89.46%, இசுலாமியர் 10.33% மற்றும் பிற சமயத்தினர்  0.21% வீதம்  உள்ளனர்.

## மேற்கோள்கள்

பகுப்பு:வடமேற்கு தில்லி மாவட்டம்
பகுப்பு:தில்லி சுற்றுப் பகுதிகள்
கரண்டிகி சட்டமன்றத் தொகுதி

**கரண்டிகி சட்டமன்றத் தொகுதி** (Karandighi Assembly Constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது உத்தர தினஜ்பூர் மாவட்டத்தில் அமைந்துள்ளது. கரண்டிகி, ராய்கஞ்ச் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
## சட்டமன்ற உறுப்பினர்கள்

## தேர்தல் முடிவுகள்
### 2024

## மேற்கோள்கள்

## வெளியிணைப்புகள்
தேர்தல் முடிவுகள்

பகுப்பு:மேற்கு வங்காள சட்டமன்றத் தொகுதிகள்
டிபென்ஸ் காலனி

**டிபென்ஸ் காலனி** (*Defence Colony*),  இந்தியாவின் தில்லி மாநிலத்தில் உள்ள தென்கிழக்கு தில்லி மாவட்டம் மற்றும் *டிபென்ஸ் காலனி*வருவாய் வட்டத்தின் நிர்வாகத் தலைமையிடம் ஆகும். இந்தியா மற்றும் தில்லியின் தலைநகரான புது தில்லிக்கு தென்கிழக்கே  6.5 கிலோ மீட்டர் தொலைவில் *டிபென்ஸ் காலனி* உள்ளது.
## தோற்றம்
இந்தியப் பிரிவினையின் போது, பாகிஸ்தானிலிருந்து வெளியேறிய மக்களின் குடியிருப்பாக டிபென்ஸ் காலனி மாறியது. 
## போக்குவரத்து
டிபென்ஸ் காலனிக்கு அருகமைந்த மெட்ரோ நிலையம், லஜ்பத் நகரில் உள்ளது.லஜ்பத் நகர்,  ஊதா நிறம் மற்றும் இளஞ்சிவப்பு நிற  மெட்ரோ நிலையங்களைக் கொண்டது.டிபென்ஸ் காலனியின் வடகிழக்கில் சேவா நகர் தில்லி  புறநகர் தொடருந்து நிலையம் உள்ளது.

டிபென்ஸ் காலனியின் தெற்கில் தில்லி வட்டச் சாலையும், கிழக்கிலும், மேற்கிலும் முறையே *லஜ்பத் ராய் மார்க்* மற்றும் *பீஷ்ம பிதாமகர் மார்க்* அமைந்துள்ளது. வடக்கில் தில்லி புறநகர் இருப்புப்பாதை உள்ளது.

## மக்கள் தொகை பரம்பல்
2011ஆம்  ஆண்டின் இந்திய மக்கள் தொகை கணக்கெடுப்பின்படி  137,677 குடும்பங்கள் கொண்ட  டிபென்ஸ் காலனியின்  மக்கள் தொகை 637,775 ஆகும். அதில் 339,725 ஆண்கள் மற்றும் 298,050  பெண்கள் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 10% வீதம் உள்ளனர்.  பாலின விகிதம் 1000 ஆண்களுக்கு 877 பெண்கள் வீதம் உள்ளனர். சராசரி எழுத்தறிவு  ஆக  உள்ளது. இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  68,480 மற்றும் 0  ஆக  உள்ளனர். இந்நகரத்தில்  இந்து சமயத்தினர் 64.03%, இசுலாமியர் 29.27%, சமணர்கள் 0.58%,  கிறித்தவர்கள் 1.83%, சீக்கியர்கள் 3.95% மற்றும் பிற சமயத்தினர்  0.34% வீதம்  உள்ளனர்.
## மேற்கோள்கள்

பகுப்பு:தென்கிழக்கு தில்லி மாவட்டம்
பகுப்பு:தில்லி சுற்றுப் பகுதிகள்
காவிரி (பக்கவழி நெறிப்படுத்தல்)

**காவிரி** அல்லது **காவேரி** என்பது கீழ்கண்டவற்றில் ஒன்றைக்  குறிக்கலாம்:

## மக்கள்

* காவேரி (நடிகை), இந்திய நடிகை
* காவேரி (தமிழ் நடிகை), இந்தியத் தமிழ்த் திரைப்பட நடிகை.
* காவேரி ஜா (பிறப்பு 1980), தெலுங்கு மற்றும் இந்தி நடிகை
* காவேரி கவுல், திரைப்பட இயக்குநர்
* காவேரி நம்பீசன், இந்திய புதின ஆசிரியர்
*  காவேரி கச்சாரி, தடைசெய்யப்பட்ட அமைப்பான உல்ஃபாவின் பெண்கள் பிரிவின் தலைவி.

## திரைப்படங்கள்

* ''காவேரி'' (1955 திரைப்படம்), டி. யோகானந்த் இயக்கிய 1955 ஆம் ஆண்டு தமிழ்த் திரைப்படம்.
* காவேரி (1975 திரைப்படம்), எச். என். ரெட்டி. இயக்கிய 1975 ஆம் ஆண்டு கன்னட மொழித் திரைப்படம், இதை இயக்கியவர் 
* காவேரி (1986 திரைப்படம்), ராஜீவ்நாத் இயக்கிய 1986 மலையாள மொழித் திரைப்படம்.
* 2004 ஆம் ஆண்டு இந்தியத் திரைப்படமான *ஸ்வதேஷ்* இல் கிஷோரி பல்லால் நடித்த காவேரி அம்மா என்ற கற்பனைக் கதாபாத்திரம்.
* 2023 ஆம் ஆண்டு வெளியான இந்தியத் திரைப்படமான *ஜவான்* திரைப்படத்தில் ரித்தி டோக்ரா நடித்த கற்பனைப் பெண் காவலர் வேடத்தில் காவேரி அம்மா.

## பிற பயன்பாடு

* காவிரி ஆறு இந்தியாவின் முக்கிய ஆறுகளில் ஒன்று
* காவிரி ஆறு, மத்தியப் பிரதேசத்தில் பாயும் ஒரு  சிறிய ஆறு.
* 
* காவேரி பாலம், தமிழ்நாட்டின், திருச்சிராப்பள்ளியில் உள்ள ஒரு பாலம்
* காவிரி விரைவு வண்டி,  மைசூர் மற்றும் சென்னைக்கு இடையே இயங்கும் தினசரி தொடருந்து.
* 

## மேலும் காண்க

* பொன்னி (பக்கவழி நெறிப்படுத்தல்), காவிரி ஆற்றின் மற்றொரு பெயர்.
திலீப் சிங்

**திலீப் சிங்** (*Dilip Singh*) ஓர் இந்திய அரசியல்வாதியும், பீகார் அரசாங்கத்தின் முன்னாள் அமைச்சரும் ஆவார். இவர் மோகாமா சட்டமன்றத் தொகுதி சட்டமன்ற உறுப்பினராக இரண்டு முறை தேர்ந்தெடுக்கப்பட்டார். இவர் இராச்டிரிய ஜனதா தளத்தின் தலைவராக இருந்தார். இவரது தம்பி அனந்த் குமார் சிங்கும் மோகமா சட்டமன்றத் தொகுதியிலிருந்து பல முறை சட்டமன்ற உறுப்பினராகத் தேர்ந்தெடுக்கப்பட்டுள்ளார்.

## சொந்த வாழ்க்கை
திலீப் சிங் 1950 சூன் 12 அன்று நதவான் கிராமத்தில் பார்க் வட்டாரத்தில் பிறந்தார். இவரின் தந்தை சந்திரதீப் சிங் கிராமத்தில் விவசாயியாக இருந்தார். இவருக்கு நான்கு சகோதரர்கள் இருந்தனர். இவர்களில் இரண்டு சகோதரர்களான ஃபஜோ சிங் மற்றும் விரஞ்சி சிங் ஆகியோர் உள்ளூர்க் குற்றவாளிகளால் கொல்லப்பட்டனர். இவரது தம்பி அனந்த் குமார் சிங் மோகாமாவாவிலிருந்து உள்ளாட்சிப் பிரதிநிதியாகத் தேர்ந்தெடுக்கப்பட்டார். இவர் 2006-ஆம் ஆண்டு அக்டோபர் 1-ஆம் நாள் பாட்னாவில் இறந்தார். மார்பு வலி மற்றும் இதய செயலிழப்பு காரணமாக இறந்தார்.
## மேற்கோள்கள்


பகுப்பு:2006 இறப்புகள்
பகுப்பு:1950 பிறப்புகள்
பகுப்பு:இந்திய அரசியல்வாதிகள்
பீம்பூர்

**பீம்பூர்**  (*Bhimpur*) என்பது இந்தியாவின் மத்தியப் பிரதேச மாநிலத்தில் அமைந்துள்ள பேதுல் மாவட்டத்தின் ஒரு நகரம் ஆகும். மேலும் இவ்வூர் ஒரு தாலுகா தலைமையகம் ஆகும். இவ்வூரில் பழங்குடியினர் பெரும்பான்மையாக வசித்து வருகின்றனர். மேலும் நர்மதாபுரம் பிரிவின் ஒரு பகுதியாகும்.

## புவியியல்
இது மத்தியப் பிரதேசத்தின் தெற்குப் பகுதியில் அமைந்துள்ளது. இவ்வூரின் அருகில் பெதுல் மற்றும் பைன்சுதேகி ஆகிய நகரங்கள் உள்ளன.

## மக்கள் தொகை
2011 ஆம் ஆண்டு இந்திய மக்கள் தொகை கணக்கெடுப்பின்படி, பீம்பூரில் 4,126 மக்கள் தொகை இருந்தது. இதில் 2,000 ஆண்கள் மற்றும் 2,126 பெண்கள் ஆவார்கள். ஆண்களின் கல்வியறிவு விகிதம் 75.98% ஆகவும், பெண்களின் கல்வியறிவு விகிதம் 68.37% ஆகவும் இருந்தது.

## பொருளாதாரம்
இங்குள்ள மக்கள் விவசாயம், வனவியல் மற்றும் வணிகத்தை சார்ந்துள்ளனர். இங்கு கோதுமை, சோளம் மற்றும் சோயாபீன்ஸ் ஆகியவை முக்கிய பயிர்கள் விளைவிக்கப்படுகின்றது. 

## அஞ்சல் குறியீடு
இதன் அஞ்சல் குறியீடு எண்.460330 ஆகும்.

## போக்குவரத்து
பீம்பூர் மாநில நெடுஞ்சாலை 26 சாலை வழிகளுடன் இணைக்கப்பட்டுள்ளது. இவ்வூரில் தினசரி பேருந்து சேவை வசதி உள்ளது. இவை அருகிலுள்ள முக்கிய நகரங்களுடன் இணைக்கப்பட்டுள்ளது. 

**பீம்பூருக்கு அருகிலுள்ள முக்கிய நகரங்கள்**

பெதுல் நகரம் 48 கி.மீ

பைன்சுதேகி நகரம்  48 கி.மீ

சிச்சோலி நகரம்  21 கி.மீ

## மேற்கோள்கள்

மத்திய பிரதேசம்|பேதுல் மாவட்டம்]]
டெட்ராகுளோரோபென்சீன்

**டெட்ராகுளோரோபென்சீன்** 

**டெட்ராகுளோரோபென்சீன்** (*Tetrachlorobenzene*) C6H2Cl4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அறியப்பட்டுள்ள மூன்று ஒத்தபடி குளோரோபென்சீன்களில் இதுவும் ஒன்றாகும். வளையத்தைச் சுற்றியுள்ள குளோரின் அணுக்களின் நிலைகளால் இம்மூன்றும் வேறுபடுகின்றன. டெட்ராகுளோரோபென்சீன்கள் நிறமற்ற படிகச் சேர்மங்கள் ஆகும்.

## பண்புகள்

## தயாரிப்பு
1,2,4,5-டெட்ராகுளோரோபென்சீனை பென்சீன்கள் மற்றும் சில குளோரோபென்சீன்களின் மின்னணுநாட்ட ஆலசனேற்றம் மூலம் தயாரிக்க முடியும்.  1,3,5-முக்குளோரோபென்சீனை குளோரினேற்றம் செய்வதன் மூலம் மட்டுமே 1,2,3,4-டெட்ராகுளோரோபென்சீன் தயாரிக்க முடியும்.

## பயன்கள்
1,2,4,5-டெட்ராகுளோரோபென்சீன் ஒரு காலத்தில் பூச்சிக்கொல்லியாகப் பயன்படுத்தப்பட்டது.  குறிப்பாக முக்குளோரோபீனால்கள் உற்பத்தியில் இடைநிலைப் பொருளாகப் பயன்படுத்தப்பட்டது. இந்த முறை 2,3,7,8-டெட்ராகுளோரோடைபென்சோ-பாரா-டையாக்சினையும் உற்பத்தி செய்ததால் நிறுத்தப்பட்டது.

## மேலும் காண்க
*டெட்ரா அயோடோபென்சீன்கள்

## மேற்கோள்கள்

பகுப்பு:குளோரோபென்சீன்கள்
1,3-இருகுளோரோபென்சீன்

**1,3-இருகுளோரோபென்சீன்** (*1,3-Dichlorobenzene*) என்பது C6H4Cl2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். மெட்டா-இருகுளோரோபென்சீன், மெட்டா டைகுளோரோபென்சீன், 1,3-டைகுளோரோபென்சீன் என்ற பெயர்களாலும் இச்சேர்மம் அழைக்கப்படுகிறது. அரைல் குளோரைடு வகை சேர்மமாக வகைப்படுத்தப்படும் இச்சேர்மம் இருகுளோரோபென்சீனின் மாற்றியமுமாகும். இருகுளோரோபென்சீனின் மூன்று மாற்றியங்களில் 
இது மிகக் குறைவாகக் காணப்படுகிறது. தண்ணீரில் கரையாமல்  நிறமற்ற திரவமாக உள்ளது.  பென்சீனின் குளோரினேற்றத்தின் போது சிறிய அளவில் உடன் விளைபொருளாகத் தோன்றுகிறது.  ஆனால் 3-குளோரோ அனிலினின் சாண்ட்மேயர் வினையால் நேரடி முறையிலும் தயாரிக்க இயலும்.  அதிக வெப்பநிலையில் மற்ற டைகுளோரோபென்சீன்களின் மாற்றியமாதல் வினையிலிருந்தும் ஐசோமரைசேஷனிலிருந்தும் 1,3-இருகுளோரோபென்சீன் உருவாகிறது.

## தீங்குகள்
1,3-குளோரோபென்சீன் எரியக்கூடியதாகும். அபாயகரமான சிதைவுப் பொருட்களான  கார்பன் மோனாக்சைடு, கார்பன் டை ஆக்சைடு, குளோரின், ஐதரசன் குளோரைடு வாயு ஆகியன இச்சேர்மத்தின் சிதைவால் உருவாகின்றன. மேலும் இது நீர்வாழ் உயிரினங்களுக்கு நீண்டகால விளைவுகளைக் கொண்ட நச்சுத்தன்மை வாய்ந்தது. 

## மேற்கோள்கள்

பகுப்பு:குளோரோபென்சீன்கள்
1,2,3-முக்குளோரோபென்சீன்

**1,2,3-முக்குளோரோபென்சீன்** (*1,2,3-Trichlorobenzene*) என்பது C6H3Cl3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமக்குளோரின் வகை சேர்மமான இது அறியப்பட்டுள்ள மூன்று மாற்றியன்களில் ஒன்றாகும். 1,2,4-முக்குளோரோபென்சீனும் 1,3,5-முக்குளோரோபென்சீனும் மற்ற இரண்டு மாற்றியன்களாகும். 

## தயாரிப்பு
அறுகுளோரோவளையயெக்சேனை நீர்நீக்க ஐதரோ ஆலசனேற்றம் செய்வதன் மூலம் 1,2,3--முக்குளோரோபென்சீனைத் தயாரிக்கலாம். இவ்வினையில் , 1,3,5-முக்குளோரோபென்சீன் ஒரு துணை விளைபொருளாக உருவாகிறது. பென்சீனை இரும்பு(III) குளோரைடுடன் வினையூக்கியாக குளோரினேற்றம்  செய்யும் போதும்  சிறிய அளவில் 1,2,3-முக்குளோரோபென்சீன் தயாரிக்கலாம்.

## இயற்பியல் பண்புகள்
1,2,3-முக்குளோரோபென்சீன் மங்கலான அரோமாட்டிக்கு வாசனையுடன் வெள்ளை நிறப் படிகங்களாக உருவாகிறது. இது எரியக்கூடிய ஒரு சேர்மமாகும்.  தண்ணீரில் கரையாது.  கண்கள் மற்றும் சுவாசக் குழாயை எரிச்சலூட்டும்.

## பயன்கள்
1,2,3-முக்குளோரோபென்சீன் ஒரு களைக்கொல்லியாகப் பயன்படுத்தப்படுகிறது. அதிக உருகும் பொருட்களுக்கு ஒரு கரைப்பானாகவும், மின் நிறுவல்கள் மற்றும் கண்ணாடி வெப்பநிலைப்படுத்தலில் குளிரூட்டியாகவும் பயன்படுத்தப்படுகிறது.

## மேற்கோள்கள்

பகுப்பு:குளோரோபென்சீன்கள்
பகுப்பு:குளோரின் சேர்மங்கள்
நயன்ஜோத் லாகிரி

**நயன்ஜோத் லஹிரி** (*Nayanjot Lahiri*) என்பவர் பண்டைய இந்தியா குறித்த வரலாற்றாசிரியரும், தொல்லியல் ஆய்வாளரும் ஆவார். இவர் அசோகா பல்கலைக்கழகத்தில் வரலாற்றுப் பேராசிரியராக உள்ளார். இவர் முன்பு தில்லி பல்கலைக்கழகத்தில் வரலாற்றுத் துறையில் ஆசிரியராக இருந்தார்.

தொல்லியல் துறையில் இவரது பணிக்காக வாழ்வியல் புலத்தில் 2013 ஆம் ஆண்டு இன்ஃபோசிஸ் பரிசைப் பெற்றார். மேலும் இவரது *"அசோகா இன் ஏன்சியண்ட் இந்தியா"* என்ற புத்தகத்திற்காக 2016 ஆம் ஆண்டு ஜான் எஃப். ரிச்சர்ட்ஸ் பரிசைப் பெற்றார். இவர் 2017 முதல் 2018 வரை இன்ஃபோசிஸ் பரிசுக்கான வாழ்வியல் புலங்கள் நடுவர் குழுவில் பணியாற்றினார்.

## படைப்புகள்
இவரது புத்தகங்களில் *தி ஆர்க்கியாலஜி ஆஃப் இந்தியன் டிரேட் ரூட்ஸ்* (1992), *ஃபைண்டிங் ஃபார்காட்டன் சிட்டீஸ்* (2005), *அசோகா இன் ஏன்சியன்ட் இந்தியா* (2015) ஆகியவை அடங்கும். இவர் *தி டெக்லைன் அண்ட் ஃபால் ஆஃப் தி இண்டஸ் சிவிலைசேசன்* (2000) மற்றும்  *தி ஆர்க்கியாலஜி ஆஃப் ஹிந்துயிசம்* (2004) என்ற உலக தொல்லியல் இதழில் எழுத்துப் பணிகளை மேற்கோண்டுள்ளார்.

## நூல் பட்டியல்
* 
* 
* 

## மேற்கோள்கள்

பகுப்பு:20-ஆம் நூற்றாண்டு இந்தியப் பெண் எழுத்தாளர்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
பழனி பஞ்சாமிர்தம்

thumb|245x245px| பழனி கோவில் பிரசாதம் பஞ்சாமிர்தம்
**பழனி பஞ்சாமிர்தம்** (*Palani Panchamirtham*) என்பது இந்திய மாநிலமான தமிழ்நாட்டில் பழனியில் உள்ள தண்டாயுதபாணி சுவாமி கோயிலின் ஒரு வகைப் பிரசாதம் ஆகும்.பஞ்சாமிருதம் என்பது ஓர் இந்திய இனிப்பும் பிரசாதமும் ஆகும். இது 2019-20-ஆம் ஆண்டில் புவிசார் குறியீடு பெற்ற பொருளாக அறிவிக்கப்பட்டது. இது இந்தத் தகுதி வழங்கப்பட்ட முதல் கோவில் பிரசாதம் ஆகும்.

## விளக்கம்
பஞ்சாமிர்தம் என்பது ஐந்து பாரம்பரியப் பொருட்களால் ஆன ஓர் இந்திய இனிப்பு வகையாகும். பழனி பஞ்சாமிர்தம் வாழைப்பழம், நெய், தேன், வெல்லம், ஏலக்காய் ஆகிய ஐந்து பொருட்களால் ஆனது. கூடுதலாக, பேரீச்சம்பழங்கள், உலர்திராட்சை, சர்க்கரை போன்ற பிற பொருள்கள் சேர்க்கப்படுகின்றன. மேற்குத் தொடர்ச்சி மலைகளில் உள்ள பழனி மலைகளில் வளர்க்கப்படும் விருப்பாச்சி மலை வாழை என்ற சிறப்பு வகை வாழைப்பழம் பயன்படுத்தப்படுகிறது. இந்தப் பழங்கள் இதன் தனித்துவமான சுவை, இனிப்புக்காகப் பெயர் பெற்றவை. மலை வாழை இனத்தில் ஈரப்பதம் குறைவாக இருப்பதால், பஞ்சாமிர்தம் குளிர்பதன வசதி இல்லாமல் நீண்ட காலத்திற்குச் சாப்பிட ஏற்றதாக அமைகிறது. கொங்கு மண்டலத்திலும் விளையும் சிறுமலை மலை வாழை இதே போன்ற பண்புகளைக் கொண்டது. இப்பழம் விருப்பாச்சி இனத்தின் பற்றாக்குறையின் போது பயன்படுத்தப்படுகிறது. காங்கேயம் பகுதியைச் சேர்ந்த கந்த்சாரி சர்க்கரை தயாரிப்பிலும் இந்தப் பழம் பயன்படுத்தப்படுகிறது. கொங்கு நாடு பகுதியில் உள்ள பல்வேறு உள்ளூர் கோவில் பிரசாதங்களில் இதே போன்ற செய்முறை பயன்படுத்தப்படுகிறது.

பழனி தண்டாயுதபாணி சுவாமி கோவிலில் பஞ்சாமிர்தம் என்பது அபிசேகப் பிரசாதம். இந்தக் கோவிலில் ஒரு நாளைக்குச் சராசரியாக 20,000 முதல் 30,000 ஜாடிகள் வரை விற்பனையாகின்றன. மேலும் சிறப்பு நிகழ்வுகளில் ஒரு நாளைக்கு 1 லட்சத்திற்கும் அதிகமான ஜாடிகள் விற்பனையாகின்றன.

## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்
## மேற்கோள்கள்

பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பகுப்பு:தமிழர் சமையல்
பகுப்பு:திண்டுக்கல் மாவட்டம்
பகுப்பு:இந்திய இனிப்பு உணவுகள்
பகுப்பு:தமிழ்நாட்டுப் பொருளாதாரம்
ஈத்தாமொழி நெட்டைத் தென்னை

**ஈத்தாமோழி நெட்டைத் தென்னை** (*Eathomozhy Tall Coconut*) என்பது இந்திய மாநிலமான தமிழ்நாட்டின் கன்னியாகுமரி மாவட்டத்தில் உள்ள ஈத்தாமொழிப் பகுதியில் வளர்க்கப்படும் ஒரு வகைத் தென்னை மரமாகும். இது 2008-09-ஆம் ஆண்டில் புவிசார் குறியீடு தகுதி பெற்ற விவசாயப் பொருளாக அறிவிக்கப்பட்டது. 2023-ஆம் ஆண்டில், இந்திய அஞ்சல் துறை இதைக் குறிக்கும்  5 முத்திரையை வெளியிட்டது. 

## விளக்கம்
ஈத்தாமொழி நெட்டைத் தென்னை இந்தியாவின் தெற்குக் கடற்கரையில் காணப்படும் உப்புத்தன்மை வாய்ந்த செம்மண்ணில் வளரும் ஒரு வகையான தேங்காய் ஆகும். மரங்கள் உயரமானவை. சுமார்  30 அடி வரை உயரம் வளரும். வலுவான தண்டுகளுடன், இதன் விதானம் சுமார் 30 முதல் 36 தடித்த, நீண்ட இலைகளுடன் மிகப் பெரிய அளவிலான காய்களைக் கொண்டுள்ளது. இதன் தேங்காய் அதிக நார்ச்சத்து, அடர்த்தியான ஓடு,  பெரிய கொப்பரையைக் கொண்டுள்ளது. இந்த மரங்கள் சராசரியாக 80 முதல் 100 ஆண்டுகள் வரை ஆயுட்காலம் கொண்டவை. மேலும் இவை பெரும்பாலும் மழை பெய்யும் பகுதிகளில் வளர்க்கப்படுகின்றன. தென்னை மரங்களைப் பாதிக்கும் பாரம்பரிய நோய்களுக்கு எதிராக இவை அதிக எதிர்ப்புத் திறனைக் கொண்டுள்ளன. தேங்காய் எண்ணெய் அழகுசாதனப் பொருட்கள் உற்பத்தியிலும், தடிமனான நார் தென்னை நார் உற்பத்தியிலும் பயன்படுத்தப்படுகிறது.

## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்
## மேற்கோள்கள்

பகுப்பு:கன்னியாகுமரி மாவட்டம்
பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பகுப்பு:தென்னை
பகுப்பு:தமிழ்நாட்டில் வேளாண்மை
சிறுமலை வாழைப்பழம்

**சிறுமலை வாழைப்பழம்** (*Sirumalai Hill Banana*) என்பது இந்தியாவின் தமிழ்நாடு மாநிலத்தில் மேற்குத் தொடர்ச்சி மலையில் உள்ள சிறுமலை பகுதியில் விளையும் ஒரு வகை வாழை ஆகும். இதற்கு 2008-09-ஆம் ஆண்டில் புவிசார் குறியீடு தகுதி அறிவிக்கப்பட்டது.

## விளக்கம்
சிறுமலை வாழை மேற்குத் தொடர்ச்சி மலைகளில் 2,500–3,000 உயரத்தில் பயிரிடப்படுகிறது. இது பெரும்பாலும் 5.5 முதல் 6.5 வரையிலான காரகாடிதன்மையினை கொண்ட களிமண் மண் நிலத்தில் மழைக்காலப் பயிராக வளர்க்கப்படுகிறது. தென்மேற்கு பருவமழைக் காலத்தில் சூலை-ஆகத்து மாதங்களில் வாழை மரங்கள் வளர்க்கப்படுகின்றன. மேலும் காபி அல்லது மரத் தோட்டங்களில் மற்ற பயிர்களுடன் சேர்த்து வளர்க்கப்படலாம். மரங்கள் 10 அடி உயரம் வரை வளரும். எட்டு மாதங்களுக்குப் பிறகு வாழை அறுவடை செய்யப்படுகிறது. கடந்த பத்தாண்டுகளில், இந்த வாழைப்பழக் கொத்து மேல் தீநுண்மியால் கடுமையாகக் பாதிக்கப்பட்டுள்ளது. இதைத் தணிக்கப் பல்வேறு நடவடிக்கைகள் எடுக்கப்பட்டுள்ளன.

இந்தப் பழங்கள் இவற்றின் தனித்துவமான மணம், சுவைக்காகப் பெயர் பெற்றவை. பழுத்த பழங்கள் மஞ்சள் நிறத்தில் அடர்த்தியான தோலுடன் இருக்கும். சரியான வெப்பநிலையில் பழங்களைப் பத்து நாட்கள் வரை சேமித்து வைக்கலாம். பழக் கூழ் சற்று கடினமானது. குறைந்த ஈரப்பதம், அதிகச் சர்க்கரையுடன் (230 பிரிக்சு) அதிக பொட்டாசியத்தினையும் கொண்டது.

## மேற்கோள்கள்

பகுப்பு:திண்டுக்கல் மாவட்டம்
பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பகுப்பு:வாழையினங்கள்
பகுப்பு:தமிழ்நாட்டில் வேளாண்மை
பாசாய், டாடியா

**பசாய்**  (*Basai, Datia*) என்பது இந்தியாவின் மத்தியப் பிரதேசமநிலத்தின் ததியா மாவட்டத்தில் அமைந்துள்ள ஒரு கிராமம் ஆகும். பசாயின் அஞ்சல் குறியீடு எண்.475661.

## புவியியல்
பசாய் கிராமம் 25.15° வடக்கு 78.41° கிழ்க்கில் அமைந்துள்ளது. இதன் சராசரி உயரம் 211 மீ (692 அடி).

## மக்கள்தொகை
2011 ஆம் ஆண்டு இந்தியாவின் மக்கள் தொகை கணக்கெடுப்பின்படி, பசாயில் 5,712 மக்கள் வசித்து வந்தனர். இதில் 3,009 ஆண்கள் மற்றும் 2,703 பெண்கள் ஆவார்கள்.

## போக்குவரத்து
பாசாய் கிராமத்திலிருந்து பல சாலைகளுடன் நன்கு இணைக்கப்பட்டுள்ளது. பாசாய் இரயில் நிலையம் ஆக்ரா-போபால் இரயில் பாதையில் அமைந்துள்ளது.

## மேற்கோள்கள்

மத்திய பிரதேசம் ததியா மாவட்டம்]]
நாகர்கோவில் கோவில் நகைகள்

**நாகர்கோவில் கோவில் நகைகள்** (*Temple Jewellery of Nagercoil*) என்பது இந்திய மாநிலமான தமிழ்நாட்டின் நாகர்கோவில் பகுதியைச் சேர்ந்த ஒரு வகை தங்க நகைகள் ஆகும். இந்த வகைத் நகைகளுக்கு 2007–08-ஆம் ஆண்டில் இந்தியப் புவிசார் குறியீடு தகுதி அறிவிக்கப்பட்டது.

இந்த நகைகள் தங்கத்தால் ஆனவை. அதில் விலைமதிப்பற்ற கற்கள் பதிக்கப்பட்டுள்ளன. நகைகள் செய்வதற்கு "குச்சு கல்" என்று அழைக்கப்படும் ஒரு சிறப்பு வகைச் சிவப்பு, பச்சை நிறக் கல் பயன்படுத்தப்படுகிறது. இதன் வரலாறு கி.பி. ஒன்பதாம் நூற்றாண்டில் சோழ வம்சத்தின் ஆட்சிக் காலத்திற்கு முந்தையது. இந்த நகைகள் ஆரம்பத்தில் இந்துக் கடவுள்கள், தெய்வங்களின் சிலைகளை அலங்கரிப்பதற்காகவே சிறப்பாக வடிவமைக்கப்பட்டன.

## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல்

## மேற்கோள்கள்

பகுப்பு:கன்னியாகுமரி மாவட்டம்
பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பகுப்பு:தமிழர் கலைகள்
பகுப்பு:தமிழ்நாட்டுப் பொருளாதாரம்
காளியாகஞ்ச் சட்டமன்றத் தொகுதி

**காளியாகஞ்ச் சட்டமன்றத் தொகுதி** (Kaliaganj Assembly constituency) என்பது இந்தியாவின் மேற்கு வங்காள மாநில சட்டப்பேரவையில் உள்ள 294 சட்டமன்றத் தொகுதிகளில் ஒன்றாகும். இத்தொகுதியானது உத்தர தினஜ்பூர் மாவட்டத்தில் அமைந்துள்ளது. காளியாகஞ்ச், ராய்கஞ்ச் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.

## சட்டமன்ற உறுப்பினர்கள்

## தேர்தல் முடிவுகள்
### 2021

## மேற்கோள்கள்

பகுப்பு:மேற்கு வங்காள சட்டமன்றத் தொகுதிகள்
மதுரை மல்லி

**மதுரை மல்லி** (*Madurai Malli*) என்பது இந்திய மாநிலமான தமிழ்நாட்டின் தென் மத்தியப் பகுதியில் வளர்க்கப்படும் ஒரு வகை மல்லிகை ஆகும். இம்மல்லிக்கு 2012-13-ஆம் ஆண்டில் புவிசார் குறியீடு அறிவிக்கப்பட்டது. தமிழ்நாட்டில் புவிசார் குறியீடு பெற்ற முதல் மலர் மதுரை மல்லி ஆகும்.

மதுரை மல்லி என்பது மதுரை, விருதுநகர், தேனி, சிவகங்கை, திண்டுக்கல் மாவட்டங்களில் பயிரிடப்படும் ஒரு வகை மல்லிகை. சங்க இலக்கியம், கோவில் கலைக் குறிப்புகளுடன், பூக்கும் தாவரங்கள் கி. மு. 300 முதல் பயிரிடப்பட்டு வருகின்றன என்பது தெரியவருகிறது. இந்தப் பூக்கள் தனித்துவமான வாசனை, நறுமணத்திற்காக அறியப்படுகின்றன.
## இதனையும் காண்க
* புவிசார் குறியீடு பெற்றுள்ள தமிழ்நாடு பொருட்களின் பட்டியல் 
## மேற்கோள்கள்

பகுப்பு:புவிசார் குறியீடு பெற்ற தமிழ்நாட்டுப் பொருட்கள்
பகுப்பு:தமிழ்நாட்டில் வேளாண்மை
அம்மோனியம் நியோடிமியம் நைட்ரேட்டு

**அம்மோனியம் நியோடிமியம் நைட்ரேட்டு** (*Ammonium neodymium nitrate*) என்பது Nd(NH4)2(NO3)5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இந்தச் சேர்மம் நைட்ரேட்டு குழுவைச் சேர்ந்த ஓர் அருமண் உலோக உப்பாக வகைப்படுத்தப்பட்டுள்ளது.

## தயாரிப்பு
நியோடிமியம் ஆக்சைடு, நைட்ரிக் அமிலம் மற்றும் அம்மோனியம் நைட்ரேட்டு ஆகியவற்றை ஒன்றாகச் சேர்த்து வினைக்கு உட்படுத்தினால் அம்மோனியம் நியோடிமியம் நைட்ரேட்டு உருவாகும். 

மேலும், நியோடிமியம் ஆக்சைடு அல்லது நியோடிமியம் கார்பனேட்டை அம்மோனியம் நைட்ரேட்டுடன் சேர்த்து வினைபுரியச் செய்தாலும் துணை விளைபொருளாக தண்ணீரை வெளியிட்டு  அம்மோனியம் நியோடிமியம் நைட்ரேட்டு உருவாகிறது:

::Nd2O3 + 6NH4NO3 -> 2(NH4)2Nd(NO3)5 + 3H2O 
## இயற்பியல் பண்புகள்

அம்மோனியம் நியோடிமியம் நைட்ரேட்டு தண்ணிரில் கரையும். 

இந்தச் சேர்மம் Nd(NH4)2(NO3)5 • 4H2O—சிவப்பு-ஊதா நிறப் படிகங்களின் கலவை கொண்ட ஒரு நீரேற்றை உருவாக்குகிறது. 47 °செல்சியசு வெப்பநிலையில் சொந்த படிகமயமாக்கல் நீரில் இது உருகும். 

## வேதிப் பண்புகள்
இந்தச் சேர்மம் வலுவான அமிலங்களுடன் வினைபுரிந்து கரையக்கூடிய சேர்மங்களை உருவாக்குகிறது.  சிதைக்கப்படும்போது நைட்ரசன் ஆக்சைடுகளை வெளியிடும்.

## பயன்கள்
அம்மோனியம் நியோடிமியம் நைட்ரேட்டு பல நியோடிமியம் சேர்மங்கள் தயாரிப்பதற்கான ஒரு  முன்னோடிச் சேர்மமாகப் பயன்படுகிறது.  பல்வேறு வேதியியல் வினைகளுக்கு ஒரு வினையாக்கியாகவும் பயன்படுத்தப்படுகிறது.

## மேற்கோள்கள்

பகுப்பு:அமோனியம் சேர்மங்கள்
பகுப்பு:நியோடிமியம் சேர்மங்கள்
பகுப்பு:நைட்ரேட்டுகள்
புரோட்டாக்டினைல் நைட்ரேட்டு

**புரோட்டாக்டினைல் நைட்ரேட்டு** (*Protactinyl nitrate*) என்பது PaO(NO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

புரோட்டாக்டினியம்(V) ஆக்சிநைட்ரேட்டு, புரோட்டாக்டினியம் நைட்ரேட்டு என்ற பெயர்களாலும் இது அழைக்கப்படுகிறது. PaO(NO3)3·xH2O (1.5 ≤ x ≤ 4) என்ற பொது வாய்ப்பாட்டைக் கொண்ட ஒரு கதிரியக்க வேதியியல் சேர்மமாகவும் அறியப்படுகிறது. வெள்ளை நிறத்தில் ஒரு  திடப்பொருளாகக் காணப்படும் இது ஈரமான காற்றில் புரோட்டாக்டினியம்(V) ஆக்சைடாக உடனடியாக நீராற்பகுப்பு செய்யப்படுகிறது. புரோட்டாக்டினைல் நைட்ரேட்டு சேர்மம்  புரோட்டாக்டினியத்தின் பொதுவான வணிக மூலமாகும்.

## தயாரிப்பும் சிதைவும்
புரோட்டாக்டினைல் நைட்ரேட்டு முதன்முதலில் 1966 ஆம் ஆண்டு புரோட்டாக்டினியம்(V) குளோரைடு அல்லது புரோட்டாக்டினியம்(V) புரோமைடை புகையும்  நைட்ரிக் அமிலத்துடன் சேர்த்து வினைபுரியச் செய்து தயாரிக்கப்பட்டது. சேர்மத்தின் நீராற்பகுப்பு காரணமாக நைட்ரிக் அமிலத்தின் குறைந்த செறிவுகளை இங்கு பயன்படுத்த முடியாது.

புரோட்டாக்டினைல் நைட்ரேட்டு 400 °செல்சியசு வெப்பநிலையில் புரோட்டாக்டினியம்(V) ஆக்சைடாக சிதைவடைகிறது.

## மேற்கோள்கள்

பகுப்பு:புரோடாக்டினியம் சேர்மங்கள்
பகுப்பு:நைட்ரேட்டுகள்
நெடுங்குன்றம் இராமச்சந்திர பெருமாள் கோயில்

**நெடுங்குன்றம் இராமச்சந்திர பெருமாள் கோயில்** என்பது தென்னிந்தியாவின், தமிழ்நாட்டின், செங்கல்பட்டு மாவட்டம், நெடுங்குன்றம் என்னும் ஊரில் அமைந்துள்ள ஒரு இராமர் கோயிலாகும்.

## அமைவிடம்
இக்கோயிலானது சேத்துப்பட்டு - வந்தவாசி நெடுஞ்சாலையில் சேத்துப்பட்டிலிருந்து ஐந்து கி.மீ. தொலைவில் அமைந்துள்ளது.

## தொன்மம்
இத்தலம் குறித்த தொன்மக் கதை பின்வறுமாறு: இலங்கையில் இராவணனை அழித்து சீதையை மீட்ட இராமர் திரும்பும்போது நெடுங்குன்றம் பகுதிக்கு வந்ததாக நம்பப்படுகிறது. அப்போது மலையில் இருந்த சகப்பிரம்ம முனிவரின் ஆசிரமத்தை அடைந்தார். இராமனைக் கண்டு மகிழ்ந்த அந்தத் துறவி, இராமருக்கு அரிய சாத்திரங்கள் அடங்கிய ஓலைச் சுவடியை அளித்து ஆசிரமத்தில் ஒரு நாள் தங்கிச் செல்லுமாறு கேட்டுள்ளார்.  அதன்படி இராமர் இங்கு தங்கியதாக நம்பப்படுகிறது.

## கோயில்
இக்கோயில் எட்டு ஏக்கர் நிலப்பரப்பில் அமைந்துள்ளது. இத்தலத்தில் இராமர் யோக நிலையில் அமர்ந்திருக்கிறார். அவருடைய கை மார்புக்கு அருகே வைக்கபட்டுள்ளது. அது ஞான முத்திரை என்று கருதப்படுகிறது. சீதை வலக் கையில் தாமரையை ஏந்தியும், இடக்கை அபய அஸ்த முத்திரையைக் காட்டியபடியும் உள்ளார். இலக்குவன் கைகூப்பியபடி உள்ளார்.  கருவறைக்கு மேலுள்ள விமானம் கனக விமானம் என்று கூறப்படுகிறது. கருவறையைச் சுற்றி குகை போன்ற பிரகாரம் அமைந்துள்ளது.

செங்கமலவல்லி தாயார் திருமுன் அமைந்துள்ள முகமண்டபத்தில் இராமாயண, தசாவதார, கிருஷ்ண லீலை, கிருஷ்ணதவேவராயர் சிற்பங்கள் அமைந்துள்ளன. 

## விழாக்கள்
இக்கோயிலில் இராம நவமியை ஒட்டி பங்குனி மாதம் பத்து நாள் விழா கொண்டாடப்படுகிறது  ஏழாம் நாள் தேரோட்டமும், பத்தாம் நாள் இந்திர விமானத் திருவிழாவும் கொண்டாடப்படுகிறது. 

## மேற்கோள்கள்

பகுப்பு:செங்கல்பட்டு மாவட்டத்திலுள்ள பெருமாள் கோயில்கள்
பகுப்பு:இராமர் கோயில்கள்
1,3,5-முக்குளோரோபென்சீன்

**1,3,5-முக்குளோரோபென்சீன்** (*1,3,5-Trichlorobenzene*) என்பது C6H3Cl3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமக்குளோரின் வகை சேர்மமான இது அறியப்பட்டுள்ள மூன்று மாற்றியன்களில் ஒன்றாகும். 1,2,4-முக்குளோரோபென்சீனும் 1,2,3-முக்குளோரோபென்சீனும் மற்ற இரண்டு மாற்றியன்களாகும். மற்ற மாற்றியன்களை விட சமச்சீராக இருப்பதால், இது நிறமற்ற படிகங்களாக உள்ளது. அதே நேரத்தில் மற்ற மாற்றியன்கள்  அறை வெப்பநிலையில் திரவங்களாக உள்ளன.

பென்சீனை குளோரினேற்றம் செய்வதன் மூலம் 1,3,5-முக்குளோரோபென்சீன் உருவாகாது. மாறாக இது 3,5-டைகுளோரோ அனிலினிலிருந்து சாண்ட்மேயர் வினையால் தயாரிக்கப்படுகிறது.

## மேற்கோள்கள்


பகுப்பு:குளோரோபென்சீன்கள்
நஃபீஸ் ஃபசல்

**நஃபீஸ் ஃபசல்** (4நவம்பர் 1947) ஒரு இந்திய அரசியல்வாதி ஆவார், இவர் தென்னிந்தியாவில் அமைச்சர் பதவியை வகித்த முதல் இசுலாமியப் பெண் ஆவார். இவர் கர்நாடகாவில் கிருஷ்ணா அமைச்சரவையின் போது, முதலில் மருத்துவக் கல்வி அமைச்சராகவும், பின்னர் அறிவியல் மற்றும் தொழில்நுட்ப அமைச்சராகவும் இருந்தார். இவர் 1994ஆம் ஆண்டு முதல் 2006ஆம் ஆண்டு வரை இரண்டு முறை கர்நாடக சட்டமன்ற உறுப்பினராகத் தேர்ந்தெடுக்கப்பட்டார்.

## ஆரம்ப கால வாழ்க்கை
நஃபீஸ் ஃபசல் 1947ஆம் ஆண்டு நவம்பர் மாதம் 4 ஆம் நாள் அன்று பிறந்தார். இவர் சென்னையின் முன்னாள் ஷெரிப் கான் பகதூர் முகமது மூசா சேட்டின் பேத்தி ஆவார். இவர் லவ்டேல் மற்றும் ஏற்காட்டில் உள்ள உறைவிடப் பள்ளிக்குச் சென்றார்.

## அரசியல் வாழ்க்கை
1983 ஆம் ஆண்டு, சிவாஜிநகர் வார்டில் இருந்து காங்கிரஸ் வேட்பாளராகப் போட்டியிட்டுத் தோல்வியடைந்தார். இவரது அரசியல் வழிகாட்டி மார்கரெட் ஆல்வா ஆவார். இவர் மகிளா காங்கிரஸின் பெங்களூரு பிரிவின் தலைவராக இருந்தார்.

1994 ஆம் ஆண்டு, கர்நாடக சட்டமன்றத்திற்குத் தேர்ந்தெடுக்கப்பட்டார், மேலும் 2006 ஆம் ஆண்டு வரை சட்டமன்ற மேலவை உறுப்பினராக இருந்தார். கிருஷ்ணா அமைச்சரவையின் போது, இவர் மருத்துவக் கல்வித்துறை அமைச்சராகவும், அறிவியல் மற்றும் தொழில்நுட்பத்துறை அமைச்சராகவும் பணியாற்றினார்.

## தனிப்பட்ட வாழ்க்கை
1964 ஆம் ஆண்டு, பெங்களூருவின் வணிகத் தெருவில் ஃபசல்ஸ் என்ற துணிக்கடை வைத்திருந்த ஹசன் ஃபசலை மணந்தார். இவர்களுக்கு 2 மகள்கள் இருந்தனர். இவரின் மகள் நூரைன் ஃபசல், இன்வென்ச்சர் அகாடமியின் தலைமை நிர்வாக அதிகாரி மற்றும் இணை நிறுவநர் மற்றும் பெங்களூரு அரசியல் நடவடிக்கைக் குழுவின் மையக் குழு உறுப்பினர் ஆவார்.

## மேற்கோள்கள்

பகுப்பு:கர்நாடக அரசியல்வாதிகள்
பகுப்பு:இந்திய அரசியல்வாதிகள்
பகுப்பு:1947 பிறப்புகள்